|  |  |  |
| --- | --- | --- |
| **Okres: Hlohovec** | **2013** | **Charakteristika**: Okres Hlohovec mal ku koncu roka 2013 45 682 (z toho 22 502 mužov a 23 180 žien), pričom zaznamenávame pokles počtu obyvateľov (pričom v roku 2012 žilo v okrese Hlohovec 45 762 obyvateľov- najvyšší počet obyvateľov bol v roku 2011, t.j. 45 767 obyvateľov). V okrese Hlohovec v roku 2013 je prevaha žien, prevláda národnosť slovenská, najmenšie zastúpenie má národnosť rusínska. Priemerný vek obyvateľstva spolu je 40,43, u mužov 38,71 u žien 42,11, index starnutia v EÚ je 103, 73, u mužov 75,49, u žien 133,72. V okrese Hlohovec žilo roku 2013 v predproduktívnom veku (0-14) 6457 obyv., v produktívnom veku (15-64) 32 527 obyv. a v poproduktívnom veku (65 -100+) 6698 obyv. Stredná dĺžka života v roku 2013 predstavovala nasledovné hodnoty: muži: 72,01 a ženy: 80,86.  Celkový prírastok(-úbytok) obyvateľstva je počas sledovaného obdobia (rok 2013) v hodnote -80, z toho u mužov -52 a u žien -28 a saldo šťahovania na 1000 obyv. predstavuje hodnotu (-0,92). Migrácia obyvateľstva podľa územia: prisťahovaní 379, odsťahovaní 421, saldo sťahovania v roku 2012 bola -61, kým v roku 2013 hodnota predstavuje -42. Počet obyvateľov v mestách 26 571, počet obyvateľov v obciach 19 111. |
| Počet obyvateľov: | **45682** |
| Rozloha: | **267,16 km2** |
| Hustota zaľudnenia: | **171 obyv./km2** |
| Celkový prírastok 2005-2013: | **-164** |
| Saldo migrácie 2005-2013: | **-161** |
| Stredná dĺžka života v r.: m  ž | **72,01** |
| **80,86** |

|  |
| --- |
| Sociálno-ekonomické ukazovatele: |

|  |  |
| --- | --- |
| **Charakteristika:**  Miera evidovanej nezamestnanosti spolu je na úrovni **9,36%** (z toho muži 8,67% a ženy 10,22%) od roku 2006 až do roku 2008 mala klesajúcu tendenciu (rok 2008 len 4,09%) oproti roku 2005, potom však začala opäť stúpať (je potrebné poznamenať, že najvyššia bola v roku 2011, kedy dosiahla hodnotu 9,43%). Počet uchádzačov o zamestanie oproti roku 2012 ( 2409) mierne poklesol – hodnota 2296 uchádzačov o zamestnanie. Nezamestnanosť žien v okrese Hlohovec v roku 2013 dosahovala hodnotu 10,22 a bola vždy počas sledovaného obdobia (2005-2013) vyššia, a nikdy neklesla pod sledovanú hodnotu u mužov, najvyššiu hodnotu dosiahla v roku 2011 a to 10,95%. Priemerná hrubá nominálna mzda zamestnanca v Trnavskom kraji dosiahla v roku 2013 takmer 860 €, v porovnaní so SR je o 52 € nižšia (912€), no a v okrese Hlohovec evidujeme „priemernú nominálnu mesačnú mzdu zamestnanca“ v celkovej výške 815€, čo predstavuje oproti roku 2012 pokles (rok 2012 889€). |  |

|  |  |
| --- | --- |
| **PZI:**  Priame zahraničné investície od roku 2007 až do konca roku 2012 rástli, rovnako aj PZI na obyvateľa. PZI na obyvateľa v okrese Hlohovec v porovnaní s priemerom SR sú vyššie.  Pri porovnaní „prílevu a odlevu“ PZI v rámci SR a Trnavského kraja možno konštatovať nasledovné: „prílev PZI“ pre SR v rámci 1Q-4Q 2013\* /v tis. EUR/ spolu 670 013 (podniková sféra 120 666, banková sféra 549 347), Trnavský kraj 110 984. „Odlev PZI“ pre SR v rámci 1Q-4Q 2013 /v tis. EUR/ spolu 47 969 (podniková sféra 48 033, banková sféra -64), Trnavský kraj -7 072.  \*predbežné údaje k 27.12.2014 |  |

|  |  |
| --- | --- |
| Štruktúra podnikateľského prostrediav okrese Hlohovec v roku 2013 je nasledovná: najviac je zastúpený sektor „obchod a doprava“ v celkovom počte 247 podnikov, za ním nasleduje sektor priemyselný a stavebníctvo, pričom najmenšie zastúpenie v štruktúre podnikateľského prostredia predstavujú ostatné služby s celkovým počtom 11.  Od roku 2005 až do roku 2013 zaznamenávam rastúcu tendenciu v „organizačnej štruktúre hospodárstva“ – sféra „podniky“, t.z. kým roku 2005 bola hodnota počtu podnikov na úrovni 369, v roku 2013 to už bol takmer dvojnásobok, teda hodnota 739 podnikov. Avšak pri „organizačnej štruktúre hospodárstva“ – sféra „fyzické osoby - podnikatelia“ nárast zaznamenavame len v intervale rokoch 2005-2008. Rok 2008 je vrcholom – kedy počet dosiahol hodnotu 3052, ktorá nasledovné roky klesala až k hodnote 2556 v roku 2013. |  |

|  |
| --- |
| Životné prostredie: |

|  |  |
| --- | --- |
| Množstvo *komunálneho odpadu (kg/obyv.)* v sledovanom období (2007-2011) narastalo – najvyššiu dosiahnutú hodnotu evidujeme v roku 2011 (459,70 kg/obyv.), hodnota v roku 2013 dosiahla v okrese Hlohovec 436,3 kg/obyv., čo je mierny pokles.  Množstvo *zhodnoteného komunálneho odpadu (kg/obyv.)* rapídne vzrástlo medzi rokmi 2009-2010, kým v roku 2009 jeho hodnota bola 29,96 kg/obyv. (7,58%), v roku 2010 už 64,33 kg/obyv. (14,63%), avšak možno poznamenať, že v sledovanom období (rok 2013) zaznamenavame mierny pokles, pričom hodnota dosiahla hranicu 64 (kg/obyv.), čo predstavuje percentuálnu hodnotu 14,7%. |  |